钦定古今图书集成/明伦汇编/闺媛典/第225卷 > 谢氏蒋氏
## 钦定古今图书集成/明伦汇编/闺媛典/第225卷 > 谢氏蒋氏

按王思任《潘氏双节传》：“慈水潘旸，生二子。长居敬，娶
谢氏，年十七岁。次居贤，娶蒋氏，年十六岁。二子并疫
死。蒋欲殉，谢曰：‘子有腹我可矣’。翁姑曰：‘我两老人既
哭子，不能再哭妇。二寡’。遂互相劝勉，供菽水。又二年，
翁姑亦死，谢父来临，讽谢，谢哭蒋詈之。蒋父来临，如
谢父言。蒋哭谢逐之。谢汲则蒋舂，蒋鍼则谢洗。质明”
共起，未昃而闭户。先营葬二老，次二夫，次穿二穴以
自待。先是，意谓出腹非男，即同日入穴死。既生一男，
名起元，两嫠始存。起元为诸生，有声。